open-index/open-wikipedia-markdown huggingface dataset:
Mørke

**Mørke** (norrønt: *myrkr*) er et opplevd fravær av lys (naturlig eller kunstig) lys, slik at det er vanskelig å se noe. Mørke er det motsatte av lyshet og er definert som mangel på belysning, fravær av synlig lys, eller en overflate som absorberer lys, for eksempel en svart overflate.

Menneskelig syn er ikke i stand til å skille farger under forhold med svært lav luminans ettersom de fargefølsomme fotoreseptorcellene på netthinnen er inaktive når lysnivåene er utilstrekkelige, i området for visuell persepsjon referert til som skotopisk syn (synets tilpasning til mørket).

Rent eller totalt mørke finnes ikke noe steder siden små mengder av  lysemmiterende partikler i form av stråling trenger inn i alle hjørner  av universet, selv om det menneskelige øyet ikke kan oppdage lyset. Absolutt mørke er kun teoretisk mulig under vilkårene for det absolutte nullpunktet.

Noen kulturer har sett på mørket som et stoff i seg selv, og det oppstår i en slik form i «fantasylitteratur». I denne sammenhengen er skygge et annet navn på fenomenet. Den emosjonelle responsen på mørke har skapt metaforiske bruksmåter av begrepet i mange kulturer, ofte brukt for å beskrive en ulykkelig eller varslet følelse. Mørke har en fremtredende plass i metafysikk og religion, og er et ladet symbol i filosofien. 

I luftfart defineres mørke som den tiden mellom solnedgang og soloppgang når, på grunn av nedsatt dagslys, et framtredende uopplyst objekt ikke kan sees klart i en avstand av over 8 km.

Fargen på et pikselpunkt, på en standard 24-bits dataskjerm, er definert av tre RGB-verdier (rød, grønn, blå), hver fra 0–255. Når de røde, grønne og blå komponentene til en piksel er fullt opplyst (255,255,255), ser pikselen hvit ut; når alle tre komponentene ikke er opplyst (0,0,0), ser pikselen svart ut.

## Referanser


## Eksterne lenker
*
Jack DeJohnette

**Jack DeJohnette** (1942–2025) var en amerikansk trommeslager.

DeJohnette hadde timer i både piano og trommesett som ung. Han gikk på high school, og senere musikkonservatorier i Chicago, hvor han var født. Her fikk han sjansen til å prøve seg med John Coltrane, men han flyttet etter hvert til New York, hvor han arbeidet med blant andre Jackie McLean og Big John Patton.

Karrieren hans tok av i 1966, da han ble med i Charles Lloyd sin kvartett, med pianisten Keith Jarrett og bassisten Ron McClure. Båndet spilte en moderne form for jazz, og fikk stor suksess. For DeJohnette ledet dette videre til et engasjement med Miles Davis i 1969. Han spilte på den berømte «Bitches Brew»-platen, og ble værende i bandet til 1971.

Han spilte inn sin første plate som bandleder i 1968 («The DeJohnette Complex», hvor han selv spilte melodika). I løpet av 1970-årene gav han ut flere plater, og han kom inn på plateselskapet ECM i 1976. Her spilte han inn med bandene *Directions* og *New Directions*. I tillegg til disse, leiene DeJohnette *Special Edition*, som gav ut fire album fra 1984 til 1991.

DeJohnette nådde et stort publikum gjennom Keith Jarretts *Standards*-trio sammen med Gary Peacock. Senere startet han også *Gateway Trio*, med Dave Holland og John Abercrombie (som spilte i New Directions).

## Referanser


## Eksterne lenker
* 
* 
* 
*
Haeinsa

**Haeinsatempelet** er et av de fremste buddhist-tempelet i Sør-Korea, blant annet fordi det er oppbevaringssted for *[[Tripitaka Koreana]]*, som er den mest komplette samlingen med buddhistskrifter som finnes, nedregnet på 81 340 tretavler.

Haeinsa er ett av Koreas tre gylne templer, og ligger i Gayafjellet nasjonalpark i provinsen Sør-Gyeongsang i Sør-Korea. Tempelet ble reist i 802. 

Haeinsa med *Tripitaka Koreana* ble i 1995 ført opp på UNESCOs verdensarvliste.

## Eksterne lenker
*  Asian Historial Architecture - Haeinsa Temple
*  National Heritage - Tripitaka Koreana at Haeinsa Temple
*  UNESCO World Heritage Centre - Haeinsa Temple Janggyeong Panjeon, the Depositories for the Tripitaka Koreana Woodblocks
Adlerschanze

**Adlerschanze** eller **Adlerschanzen** kan vise til:

*Adlerschanzen i Hinterzarten i Tyskland
*Adlerschanzen i Schönwald i Tyskland
Steindyssene i Gochang, Hwasun og Ganghwa

**Steindyssene i Gochang, Hwasun og Ganghwa** viser til tre forhistoriske gravplasser i Sør-Korea med hundrevis av ulike megalittiske monumenter. Disse er skåret ut av store steinblokker på 100-tallet f. Kr. Megalitter finnes over hele verden, men ikke i så stort omfang som i Gosjang, Hwasun og Ganghwa.

I 2000 ble steindyssene i Gochang, Hwasun og Ganghwa ført opp på UNESCOs verdensarvliste.

## Eksterne lenker
*  Cultural Heritage
*  Korean National Heritage Online
*  UNESCO
Avant (nettverksselskap)

**Avant** var et amerikansk nettverksselskap grunnlagt i 2010 av Brent Payne.

Konseptet hadde en nesten identisk struktur til det kollapsede pyramideselskapet Liberty League International (LLI) hvor Payne var en av grunnleggerne i 2001. Produktene som ble omsatt var opplæring og konferanser innen personlig utvikling og økonomi.

Et av Avants første markedsføringsstunt var å kontakte samtlige tidligere medlemmer i LLI og invitere dem til deltagelse i det nye selskapet.

Selskapet søkte i 2011 om medlemskap i *Direct Selling Association*, men ble avvist..

## Bytte av navn og konsept

I 2012 byttet selskapet navn til *Real Estate Worldwide* og endret sin produktsatsing til opplæring innen eiendomshandel.

## Referanser
De historiske områdene i Gyeongju

**De historiske områdene i Gyeongju** viser til et område i Sør-Korea som består av ruiner av templer og palasser, pagoder og statuer og andre kulturelle skatter, etterlatt av det koreanske kongedømmet Silla. Området, som ligger i fylket Gyeongju, er et av verdens største utendørs museer. Gyeongju var hovedstaden i Silla fra 600-tallet til 800-tallet.

De historiske områdene i Gyeongju ble i 2000 ført opp på UNESCOs verdensarvliste.

## Eksterne lenker
*  UNESCO
*  Korean National Heritage Online
*  Cultural Heritage
*  Oriental Architecture
Adlerschanzen (Schönwald)

**Adlerschanzen** (norsk: *Adlerbakkene*) er et skihoppanlegg i Schönwald i Tyskland. Anlegget består av fire hoppbakker med størrelse K84 (HS93), K40 (HS42), K20 (HS21) og K10. Det er eid av Ski-Club Schönwald e.V.

Bakkerekorden i K84-bakken er 93,5 meter, satt av Robert Křenek (Tsjekkia) 7. mars 1998 og Tami Kiuru (Finland) 9. februar 2001, begge i kontinentalcupen.

## Historie
Den første Adlerschanze ble åpnet 17. februar 1924, og ble siden utvidet flere ganger. Etter ombygging i 1967 ble bakken gjenåpnet med et internasjonalt renn 17. mars 1968. Tre mindre hoppbakker ble i 1993 bygd ved siden av normalbakken. Småbakkene har plastmatter, slik at de også kan brukes i sommerhalvåret.

I 1971 ble todagersrennet Schwarzwälder Springertournee første gang arrangert. Konkurransen ble arrangert årlig, til og med 1976 med renn i Adlerschanze i Schönwald og Adlerschanze i Hinterzarten, deretter tok Hochfirstschanze i Titisee-Neustadt over for Hinterzarten fram til konkurransen ble arrangert for siste gang i 2003. Fra og med 1994 var rennene i Schönwald og Titisee-Neustadt en del av kontinentalcupen.

Hoppuka for kvinner startet opp i 1999, med Schönwald som et av rennstedene. Kvinnenes hoppuke ble en del av kontinentalcupen for kvinner da den tok til sesongen 2004/05.

Normalbakkens FIS-sertifikat utløp i 2009, og skiklubben så seg da nødt til å oppgi bakken, fordi det ville bli for dyrt å oppruste den til de stadig økende kravene FIS stiller til internasjonale rennarrangører. Siden sommeren 2008 har Ski-Club Schönwald samarbeidet med skiklubben i Schonach, som ligger like ved Schönwald, og arrangerer renn i Langenwaldschanze i Schonach. Normalbakken eksisterer fremdeles, men bare småbakkene er nå (2010) sertifisert og i bruk.

## Viktige renn

## Referanser


## Eksterne lenker
* Skisprungschanzen-Archiv: Schönwald
* Ski-Club Schönwald e.V.: 25 Jahre Schwarzwälder Springertournee
* Ski-Club Schönwald e.V.: FIS Ladies-Grand-Tournee Ski-Jumping
* Ski-Club Schönwald: Ergebnislisten
* FIS: Resultater (ikke fullstendig)
Enjoy Yourself

***Enjoy Yourself*** er det andre albumet til den australske sangeren Kylie Minogue. Albumet ble utgitt i oktober 1989, og fikk blandede kritikker. Albumet nådde førsteplass i Storbritannia og hadde to førsteplass-singler.

## Albuminformasjon
Etter den kommersielle suksessen i 1988 med debutalbumet *[[Kylie (album)|Kylie]]* begynte Minogue innspillingen av sitt andre album med Stock Aitken Waterman i London i februar 1989. Innspillingen fortsatte i april og juli 1989. Coverversjon av «Tears on My Pillow» var en av de siste sangene innspilt for albumet etter Minogue hadde hørt originalversjonen. *Enjoy Yourself* fikk blandede anmeldelser fra musikkritikere.

*Enjoy Yourself* nådde førsteplass på UK Albums Chart og ble sertifisert dobbel platina med salg på over 600&nbsp;000 eksemplarer. Det solgte over en million eksemplarer i løpet av de ti første ukene etter utgivelsen, og ble sertifisert fire ganger platina den 1. januar 1990. Albumet nådde nummer ni i Australia og ble sertifisert platina av Australian Recording Industry Association. Albumet har solgt over 5 millioner eksemplarer på verdensbasis. Albumet nådde også førsteplass i Hongkong og Irland, og nådde Top 10 i Belgia, Danmark, Hellas og Japan.

## Singler
Den første singelen, «Hand on Your Heart», nådde førsteplass på UK Singles Chart og nummer fire på den australske hitlistene. Den andre singelen, «Wouldn't Change a Thing», debuterte som nummer to i Storbritannia og ble ledsaget av hennes første musikkvideo som ble filmet i Storbritannia. Den tredje singelen, «Never Too Late», var opprinnelig planlagt å bli utgitt som singel nummer to. Sangen ble Minogues åttende singel på rad på UK Singles Chart, hvor den nådde nummer fire og solgte over 200&nbsp;000 eksemplarer. Den fjerde singelen «Tears on My Pillow» ble spilt inn for filmen *The Delinquents* og er en coverversjon. Sangen nådde nummer to i Storbritannia og nådde førsteplass neste uke.

## Sporliste
#«Hand on Your Heart» – 3:54
#«Wouldn't Change a Thing» – 3:17
#«Never Too Late» – 3:27
#«Nothing to Lose» – 3:24
#«Tell Tale Signs» – 2:28
#«My Secret Heart» – 2:42
#«I'm Over Dreaming (Over You)» – 3:27
#«Tears on My Pillow» – 2:33
#«Heaven and Earth» – 3:47
#«Enjoy Yourself» – 3:46

## Topplisten

## Salg og sertifisering

## Referanser


## Eksterne lenker
* 
* ''Enjoy Yourself'' på Allmusic
Olav Bergersen

**Olav Bergersen** (født 2. juli 1880 i Strinda, død 17. desember 1973 i Trondheim) var en norsk sjøoffiser, sjøkrigshistoriker, assurandør og politiker for Høyre.

## Familiebakgrunn og yrkesliv
Han ble født på Bromstad i daværende Strinda herred som sønn av overrettsassessor og ordfører i Trondheim Bernhard Konrad Bergersen og hustru Marie Magdalene Selmer. Han giftet seg i 1906 med Ynghild Grønning, datter av jern- og farvehandler August Emil Grønning og hustru Anna Matzine Schmidt i Trondheim.

Han avla dispasjøreksamen i 1921 og var ellers uteksaminert fra Sjøkrigsskolen i Horten fra 1901, premierløytnant fra 1904, kaptein fra 1912, kommandørkaptein fra 1934 og kommandør fra 1945. Bergersen var fungerende kanonkontrollør i Marinen 1911–1915, og var da bosatt i Horten. Han var videre sjef ved skadeavdelingen i Trondhjems Forsikringsselskab A/S 1919–1945, sjef for Trøndelag sjøforsvarsavsnitt under nøytralitetsvakten 1939–1940 og sjef for Marinekommando Trøndelag fra 1. mai til 1. august 1945. Under andre verdenskrig satt han tilsammen fem måneder (over to perioder) som gissel på Falstad fangeleir, levde i landflyktighet i Sverige 1943–1944 og tjenestegjorde ved admiralstaben i London 1944–1945.

Han hadde en rekke offentlige og organisatoriske verv, blant annet som medlem av rådet for Norsk Sjøfartsmuseum, styremedlem i Nordenfjeldske Kunstindustrimuseum fra 1928, formann i hovedstyret for Trøndelagsutstillingen i 1930, medlem av Trondheim katedralskoles forstanderskap 1934–1938, medlem av Videnskapsselskapet i Trondhjem fra 1938 og formann i Trondhjems Sjømannsforening 1923–1926. Bergersen var også ordfører i representantskapet i Den Nordenfjeldske Kreditbank fra 1931 og styreformann i flere rederier og industribedrifter.

## Politisk arbeid
Bergersen var medlem av Horten bystyre og formannskap 1910–1915, en tid som formann i Hortens liberal-konservative velgerforening. Tilbake i hjembyen var han den første formannen i Trondheim Unge Høyre 1922–1927, deretter formann i Trondheim Høyre 1927–1930 samt medlem av partiets sentralstyre 1926–1931. Han var medlem av Trondheim bystyre 1925–1937 og medlem av formannskapet 1925–1931. Bergersen var stortingsmann for kjøpstedene Trondheim og Levanger 1931–1933, og satt i Stortingets universitets- og fagskolekomité.

## Utmerkelser
Han skrev forøvrig Bergersen en rekke militærvitenskapelige avhandlinger, deriblant den omfattende biografien *Viceadmiral Tordenskiold* (1925) om Peter Wessel, og ble tildelt Sjømilitære samfunds sølvmedalje og gullmedalje for disse. Han ble også tildelt Kongens fortjenstmedalje i gull og kommandørkorset av St. Olavs Orden.

## Referanser


## Eksterne lenker
* 
*
Panarabiske farger

**De panarabiske fargene** viser til fire farger – rødt, hvitt, sort og grønt. Fargene stammer fra tidligere flagg i regionen, og forskjellige dynastier i arabisk historie. De ble kombinert for første gang under Araberopprøret i 1916. Flere arabiske stater bruker fargekombinasjonen idag. En underkategori av de såkalte «arabiske frigjøringsfargene» er kombinasjonen rødt, hvitt og sort.

## Nåværende flagg
### Land

Fil:Flag of Egypt.svg|Egypt
Fil:Flag of Iraq.svg|Irak
Fil:Flag of Jordan.svg|Jordan
Fil:Flag of Kuwait.svg|Kuwait
Fil:Flag of Libya.svg|Libya
Fil:Flag of Sudan.svg|Sudan
Fil:Flag of the United Arab Republic.svg|Syria
Fil:Flag of the United Arab Emirates.svg|De forente arabiske emirater
Fil:Flag of Yemen.svg|Jemen

### Delvis anerkjente stater

Fil:Flag of Palestine.svg|Palestina
Fil:Flag of Western Sahara.svg|Den saharawiske arabiske demokratiske republikk

### Ikke-anerkjente stater

Fil:Flag of Somaliland.svg|Somaliland
Fil:MNLA flag.svg|Azawad


## Se også
* Panafrikanske farger
Skulsfjord

**Skulsfjord** er ei bygd i Tromsø kommune i Troms. Den ligger på nordsida av Skulsfjorden på Kvaløya, på ei 500 meter brei slette mellom fjorden og fjellene nord for bygda. Bygda er endepunkt for Fylkesvei 7770 (tidligere 58).

Skulsfjord grunnkrets, som også omfatter Lyfjord, hadde 156 innbyggere i 2015.

## Referanser


## Eksterne lenker
* 
* Skulsfjord og Lyfjord Utviklingslag
Slektsregistre i Bibelen

**Bibelske slektsregistre** finner man flere steder i Bibelens tekst, og den mest omfattende samling av slektslister er den i 1. Krønikebok. Slektslister forekommer også blant annet i Mosebøkene, Ruts bok og i Esras bok. I Matteusevangeliets første kapittel og i Lukasevangeliet 3:23-38 finner man Jesu slektsregistre.

Ifølge tradisjonen fantes det et enormt arkiv med slektslister i Oldtidens Israel. Det var viktig for folket å vite hvilken slekt man stammet fra. Dette arkivet ble til sist ødelagt, sannsynlivis da Jerusalem ble ødelagt av romerne i år 70.

Apostelen Paulus advarer mot slektstavler i 1 Tim 1:4 og Titus 3:9.
Aristobulos I

**Judas** (*Yehudah*, hebraisk: יהודה) **Aristobulos I** (styrte 104–103 f.Kr.), den første herskeren av det hebraiske hasmoneiske dynastiet som kalte seg selv «konge» og den første jødiske herskeren siden det babylonske forvisningen som tok tittelen konge. Han regjerte offisielt som konge og yppersteprest.

Han var den eldste av de fem sønnene til ypperstepresten Johannes Hyrkanos, den tidligere lederen. Den jødisk-romerske historikeren Josefus erklærte at Aristobulos var den første jøde på 481 år som «bar en diadem på sitt hode». 

I henhold til jødisk tradisjon er det kun etterkommerne av Judas, eller mer uttrykkelig, kun fra huset David, som var kvalifisert til å være konger av Israel, slik at alle forgjengerne til Aristobulos benytter tittelen «nasi», hvilket kan oversettes som høvding, leder eller statssjef.

Det meste av hva som er kjent om Judas Aristobulos I kommer fra Josefus. Det er spesielt interessant for de interne familietvister ved kongens hoff. I henhold til Johannes Hyrkanos’ testamente skulle styringen av landet etter hans død være hos hans hustru, og Aristobulos skulle i utgangspunktet kun motta posisjonen som yppersteprest. Aristobulos respekterte ikke farens retningslinjer og grep ledelsen og kronen med støtte fra sin yngre bror Antigonos. Sammen fikk de satt deres mor sammen med tre andre brødre i fengsel. Moren døde i fangenskap. Av de tre brødrene er kun navnet til Alexander Jannaios kjent.

Som sin far, var Aristobulos en saddukeer, en jødisk sekt hvor medlemmene kom fra presteskapet og de øverste klassene, og som var mer konservative enn de mer folkelige fariseerne, og samtidig mer innstilt på samarbeid med hellenistiske og romerske verden. Under Aristobulos styre ble navnet på det jødiske samfunnet eller jødenes råd henvist til som «Hever ha-Yehhdim», på gresk «Sanhedrin». Betegnelsen «jødenes samfunn» kan ha vært på hans mynter, men deres tittel, som hans krone, ble sett og henvist til med greske betegnelser. 

Da Aristobulos etter et års tid begynte å viste tegn på sykdom, konspirerte hans hustru, dronning Shelomit eller Salome Alexandra, for å få ham ryddet av vegen. Hun skal ha forgiftet kongens sinn med hentydninger om at hans bror ønsket å stjele tronen med makt. Hun fortalte deretter til hans bror Antigonos at kongen ønsket å se ham i hans nye retning mens hun fortalte kongen at bror kom for å drepe ham. Antigonos ble drept før han fikk overta tronene og dager senere døde Aristobulos selv av indre blødninger fra en sykdom. Dronningen løslot de yngre brødrene fra fengselet og lot Alexander Jannaios overta tronen.

## Referanser


## Litteratur
;Primærlitteratur:
* Josefus: *Ioudaike archaiologia* («Jødisk forhistorie») xiii, (301-319)
* Josefus: *Peri tou Ioudaikou polemou* («Den jødiske krig») i, (70-84)
;Sekundærlitteratur:
*Adam, A. K. M. (1996): «According to Whose Law? Aristobulus, Galilee and the νόμοι τῶν Ἰουδαίων» i: *Journal for the Study of the Pseudepigrapha* **14**, s. 15-21.
*VanderKam, James C. (2004): *From Joshua to Caiaphas. High Priests after the Exile*. Minneapolis/Assen
Mortenhals

**Mortenhals** er ei bygd og poststed på østsida av Malangen i Balsfjord kommune i Troms. Her var det tidligere lokalbåtanløp, og det har vært drevet landhandel på stedet av familien Kristoffersen siden 1880-åra. Fv286 går gjennom bygda. På Mortenhals ligger Malangen kirke fra 1853.

## Referanser
Sidkia av Juda

**Sidkia** (hebraisk צדקיהו) var den siste kongen i Judariket. Han ble innsatt som konge etter at hans unge nevø Jojakin hadde blitt avsatt og ført til Babylon. Han gjorde til sist opprør mot babylonerne og ble tatt til fange, like før ødeleggelsen av Jerusalem fant sted. 

## Referanser
Dynamisk arbeidsflate

**Dynamisk arbeidsflate** er en Windows-basert arbeidsflate (fysisk eller virtuell) som er oppmerksom på sammenhengen eller konteksten brukeren til enhver til er i – og i samsvar med dette dynamisk tilpasser arbeidsflatens innhold og utseende. Til forskjell fra tradisjonelle desktop som er statiske og "device-sentriske" er dynamiske arbeidsflater "bruker-sentriske" og "kontekst-følsomme". Dynamiske arbeidsflater og dynamiske datasenter utgjør området omtalt som *dynamisk IT*.

## Se også
*Context awareness
*Workspace virtualization
*Desktop computer
*Virtual desktop
*Desktop virtualization

## Referanser
I Can’t Stand the Rain

**«I Can't Stand the Rain»** er en sang skrevet av Ann Peebles, Don Bryant, Bernard Miller som ble spilt inn og gitt ut på singel i 1973 av Ann Peebles.

Tina Turner spilte inn sangen og ga den ut på albumet *[[Private Dancer (1984)|Private Dancer]]* i 1984. Sangen ble også gitt ut på singel i 1985. Singelen kom på 2.-plass i Frankrike, 6.-plass i Østerrike, 9.-plass i Tyskland, 15.-plass Sveits, 20.-plass i Irland og 57.-plass i Storbritannia.

Sangen har også blitt spilt inn av flere andre artister, blant andre; Seal.

## Referanser
Aretas II

**Aretas II** (103-96 f.Kr.) var konge over nabateerne. Han levde samtidig med Alexander Jannaios, en av makkabeerkongene i Israel. Denne gikk til angrep etter at Aretas ikke gav militær hjelp. Han ble etterfulgt som konge av sin sønn Obodas I.

## Referanser

## Kilder
*
Michael Weatherly

**Michael Manning Weatherly jr.** (født 1968) er en amerikansk skuespiller. Han er kjent for sin rolle som spesialagent Anthony DiNozzo i TV-serien *[[NCIS (TV-serie)|NCIS]]*, og rollefiguren Logan Cale i TV-serien *[[Dark Angel (TV-serie)|Dark Angel]]*.

Weatherly vokste opp i Fairfield i Connecticut sammen med sine velstående foreldre. Hans mor Patricia var administrator på et sykehus, og hans far var Michael Manning Weatherly Sr. Michael junior forlot college for å begynne med skuespill og teater. Faren nektet sønnen en del av arven da junior bestemte seg for å droppe ut av college.

Michael junior hadde også en stor lidenskap for musikk, og han spilte i et band, samtidig som han fortsatte sin karriere som skuespiller. Han har seks søsken, en bror og fem søstre (en av dem er mor til skuespillerinnen Alex Breckenridge). Ved siden av broren Will har Weatherly fem halvsøsken. Begge foreldrene er gift for tredje gang. Han ble uteksaminert fra Brooks School i North Andover i Massachusetts i 1986. Deretter studerte han en periode ved det amerikanske universitetet i Paris. 

Weatherly begynte sin profesjonelle skuespillerkarriere med flere mindre TV-roller som på *[[The Cosby Show]]* (som Theo Huxtables romkamerat). Han hadde flere ulike gjesteopptredener på TV, før han flyttet til Los Angeles. 

Michael Weatherly har spilt rollen som spesialagent Anthony DiNozzo i CBS-serien *NCIS* siden 2003. Han var gjest på The Australian Logie Awards den 6. mai 2007, og Weatherly spilte rollen som Robert Wagner i TV-filmen *The Mystery of Natalie Wood* i 2004. I 2016 fikk han hovedrollen i TV-serien *[[Bull (TV-serie)|Bull]]*.

Han giftet seg med skuespilleren Amelia Heinle i 1995. Den 10. januar 1996 ble sønnen August Manning Weatherly født i New York City. Paret skilte seg året etter. I 2001 ble Weatherly forlovet med sin *Dark Angel*-medspiller Jessica Alba, men forlovelsen ble hevet i 2003. I september 2009 giftet Weatherly seg med onkolog Bojana Jankovic. 

## Referanser


## Eksterne lenker
* 
*
Private Dancer (sang)

**«Private Dancer»** er en sang skrevet av Mark Knopfler som ble spilt inn og gitt ut på albumet *[[Private Dancer (1984)|Private Dancer]]* med Tina Turner i 1984. Sangen ble gitt ut på singel i USA i 1984 og Storbritannia i 1985. Singelen kom på 4.-plass på R&B-lista, 5.-plass i Belgia, New Zealand, 7.-plass i Frankrike og Pop-lista, 8.-plass i Sveits, 20.-plass i Tyskland og 21.-plass i Australia og Nederland. Albumet ble nominert til en Grammy for *Best Short From Music Video*. Musikkvideoen ble regissert av Brian Grant.

Turner inkluderte 1984-innspillingen på albumet *[[Tina!]]* (2008).

## Musikere

* Jeff Beck - gitar
* John Illsley - bassgitar
* Alan Clark - piano, hammondorgel og perkusjon
* Guy Fletcher - synthesizere
* Hal Lindes - rytmegitar
* Terry Williams - trommer
* Mel Collins - saksofon

## Referanser
Liste over motorveier i Bulgaria

**Liste over motorveier i Bulgaria** er en oversikt over veistrekninger med motorveistandard i Bulgaria. Bulgaria har en separat nummerserie for motorveier, som ikke har noe med numrene for riksveier å gjøre, og som begynner med en *A*. Numrene har blitt endret litt de siste årene. Det fantes 330&nbsp;km motorvei i Bulgaria i 2002, i dag (2010) er det bygget 500&nbsp;km, og man planlegger å ferdigstille 1&nbsp;000&nbsp;km motorvei i løpet av de kommende årene.
 

## Eksterne lenker
* Kart over veiprosjekter i Bulgaria  (hos *mt.government.bg*)
Einar Grill Fasting

**Einar Grill Fasting** (født 25. oktober 1883 Ø. Enebo, Sverige, død 21. april 1958 i Hamar) var en norsk fabrikkeier, forretningsmann og nasjonalsosialistisk politiker.

Fasting tok middelskole og gymnasium i Bergen, hvor han også fullførte styrmannseksamen og skipsførereksamen. Etter dette ble han ansatt som bestyrer ved Sem fabrikker i Jarlsberg, før han senere ble leder for emballasjefabrikken til Norsk Hydro i Rjukan samt disponent for Nordviken bruk. I 1925 etablerte Fasting selskapet *Hedemarken Cementvarefabrikk* og bosatte seg på Hamar, hvor han tilhørte byens øvre middelklasse. I 1933 var Fasting med på å grunnlegge den lokale avdelingen til det norske fascistpartiet Nasjonal Samling i Hamar. Her ble han valgt til byleder (fører) da Wilhelm Frimann Koren Christie ble fylkesleder.

Sammenlignet med andre steder i Norge ble partiet relativt fremgangsrikt i byen, hvor de fikk to plasser i kommunestyret ved deres første valg i 1934. I 1935 ble han medlem av Nasjonal Samlings riksråd, og under valget i 1936 ble han valgt som leder for NS i Mjøsbyene. Den 9. april 1940 ble Norge invadert av Nazi-Tyskland, og under den påfølgende tyske okkupasjonen ble Fasting den 1. januar 1941 utnevnt til ordfører i Hamar. Etter krigens slutt ble arrestert i mai 1945. Han ble 5. oktober 1946 dømt til 9 års fengsel. Høyesterett reduserte 17. desember 1947 straffen til 7 år.

## Referanser
Let’s Stay Together

**«Let's Stay Together»** er en sang skrevet av Al Green, Willie Mitchell og Al Jackson jr. som ble spilt inn og gitt ut på singel med Al Green i 1971. Singelen kom på 1.-plass på Pop-lista og R&B-lista. Sangen ble også gitt ut på albumet med samme navn i 1972.

Tina Turner spilte inn sangen og ga den ut på singel i 1983. Singelen kom på 1.-plass på R&B-lita, 5.-plass i Nederland, 6.-plass i Storbritannia, 7.-plass i Belgia, 18.-plass i Tyskland, 19.-plass i Australia, 26.-plass på Pop-lista og 28.-plass i Sveits. Singelen ble nominert til en Grammy for *Best Female R&B Vocal Performance*. Sangen ble også gitt ut på albumet *[[Private Dancer (1984)|Private Dancer]]* i 1984. Musikkvideoen ble regissert av David Mallet.

## Referanser
Else-Ragnhild Neumann

**Else-Ragnhild Neumann** (født Glømmen 8. desember 1938 i Oslo) er professor emerita i geologi ved Senter for jordens utvikling og dynamikk (CEED), Universitetet i Oslo (UiO). CEED er et Senter for fremragende forskning som ligger ved Institutt for geofag, UiO.

## Yrkesliv
Neumann ble i 1961 cand.real., og tok i 1967 Master of Science ved University of California, Los Angeles. Hun er dr.philos. fra Universitetet i Oslo, hvor hun var vitenskapelig assistent i perioden 1972-1978. I årene 1979-1981 var hun førsteamanuensis samme sted.

Neumann ble Norges første kvinnelige professor i geologi i 1981. Hun har i første rekke publisert arbeider som omhandler vulkanismen i Oslofeltet, på Kanariøyene og andre vulkanske øyer, samt prosesser i mantelen. Hun er medlem i Den matematisk-naturvitenskapelige klasse av Det Norske Videnskaps-Akademi. 

## Hedersbevisninger

### Else-Ragnhild Neumann Award
I 2018 fikk Neumann en pris oppkalt etter seg; Else-Ragnhild Neumann-prisen, som anerkjenner hennes vitenskapelige bidrag. Prisen går til kvinner som gjennom sitt doktorgrads- eller postdoktorarbeid har gitt et betydelig bidrag innen geofaglig forskning.

### Stipender
* 1967-1970: NAVF Rekrutteringsstipend
* 1978-1979: NAVF forskerstipend

## Familie
Else-Ragnhild Neumann er datter av ingeniør og administrerende direktør Roar Glømmen og Eldrid Rindal. Hun giftet seg 20. desember 1961 i Uranienborg kirke med siviløkonom Hans Jørgen Neumann (f. 1938).

## Referanser


## Kilder
*

## Eksterne lenker
*
Lorents Lange

:*For den svenske diplomaten og oppdageren, se [[Lorenz Lange]].*
**Lorents Lange** (født 23. desember 1783 på Vang, død 8. mars 1860 i Kristiania) var en norsk jurist, professor og stortingsmann. 
Lange ble født på Vang i Hedmark, hvor faren Carl var prest. I 1801 ble han tatt inn som student ved Bergen katedralskole, og i 1805 ble han i Candidatus juris. I perioden 1809 til 1810 arbeidet han ved det danske kancelli i København. Fra 1810 ble han deretter assessor ved prisretten i Kristiansand og i 1812 ble han assessor ved stiftsoverretten. I 1816 ble han utnevnt til ekstraordinær juridisk professor (lovkyndighet) ved Universitetet i Oslo, et verv han hadde frem til 1825. I perioden 1825 til 1858 var Lange assessor i Norges Høyesterett. Lange var også 2. representant på Stortinget for Kristiansand på det overordentlige storting 1814 og på Stortinget i 1815-1816.

I 1814 var han medlem av Lagtinget og av forhandlingskomiteen. I årene 1815-1816 var han president i Lagtinget, og visepresident i Stortinget. Han var da medlem av hele 17 komiteer, blant annet som formann i komiteen om odelsloven og av gasje- og pensjonskomiteen, sekretær i protokollkomiteen av 4. august. Lange var også president i riksretten i perioden 1815-1816.

Lange var i 1833 på Stortinget, valgt for Akershus. Han var da president i Lagtinget, samt formann i justiskomiteen og i kriminallovkomiteen. Han ble den 21. august 1847 utnevnt til kommandør av St. Olavs Orden. Lange døde i Kristiania den 8. mars 1860.

## Referanser


## Litteratur
* Lindstøl, Tallak: *Stortinget og Statsraadet 1814-1914*. Kristiania, 1914.

## Eksterne lenker
* 
*  Runeberg.org – Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845 (134. Lange, Lorents s. 97)
*  (Forfatter Magnus A. Mardal)
Wilhelm Johannes Schwindt

**Wilhelm Johannes Schwindt** (født 4. juli 1766, død 21. desember 1826) var en tysk lege og kirurg som bosatte seg i Bergen og ble kjent som en av landets ypperste.

Han studerte kirurgi i København og kjent da han gjorde et heldig inngrep i øyet på en av Bergens adelige kvinner.  Schwindt var kjent som flittig, men banket ikke på døren han besøkte. Han var en velgjører for fattige, mens den syfilis-helbredede Johan Nordahl Brun preket til hans ære og skrev ham en komposisjon.  Han lærte også opp en rekke leger som fikk skrive i Eyr, deriblant Christian Wisbech jr. (1801-69) og On Tong  fra Indonesia  som ble kompanikirurg i Bergen.  On Tung var malayisk slave, en gave til Schwindt fra den hollandske guvernør på Java som Schwindt hadde kurert i 1808. Selv giftet han seg i 1796 med Sophie Marie Heiberg (1760-1814), men ble også bøtelagt for gateuorden.
## Litteratur
* 
## Referanser
Alexandra Mountains

**Alexandra Mountains** er en gruppe lave, frittstående fjell i den nordlige delen av Edward VII Land, rett sørvest for Sulzberger Bay i Marie Byrd Land. De ble oppdaget i 1902 av Discovery-ekspedisjonen, ledet av Robert F. Scott, under en rekognoseringstur med «Discovery» langs Rossbarrieren. Fjellkjeden ble oppkalt etter daværende dronning Alexandra av Storbritannia.

## Kilder
*
Kaptein Sabeltann og jakten på den magiske diamant

***Kaptein Sabeltann og jakten på den magiske diamant*** er en teaterforestilling for barn om Kaptein Sabeltann, skrevet av Terje Formoe og fremført i Kristiansand Dyrepark. Forestillingen ble først vist i 1996 og 1997. Det ble satt opp en ny versjon for sesongene 2002 og 2003. I 2014 og 2015 ble det satt opp enda en ny versjon i Dyreparken.

Forestillingen ble filmet og utgitt på video og DVD i 2002. Opptakene ble gjort i slutten av august. Produksjonen var ved TV 2 og Grappa Musikkforlag og ble distribuert av Svensk Filmindustri.

Forestillingen ble overført til CD og kassett allerede i 1996 (på Grappa Musikkforlag). En ny versjon ble utgitt i 2002.

Årene 1996 og 1997 var de siste årene der den opprinnelige rollebesetningen gjorde Kaptein Sabeltann sammen. Dette var også den første originale forestillingen etter handlingene i Kjuttaviga, der Kaptein Sabeltanns historie foregår utenfor Kjuttaviga. Det skulle så gå mange år før det ble fortalt en ny original historie, ikke før historiene om Den forheksede øya dukket opp ved tusenårsskiftet i overgangen mellom 1999 og år 2000.

## Handling
Kaptein Sabeltann får høre sagnet om diamanten til den mektige fyrsten Ravi som hersket i Lama Rama. Diamanten var etter sagnet magisk, og den som hadde den kunne få sine ønsker oppfylt, og den bringer lykke. Fyrsten er død og diamanten er forsvunnet, Sabeltann setter seil på skuta Den sorte dame, og jakten er igang. En liten gutt som heter Marco, er på flukt fra den onde fyrsten Maga Kahn og hans onde Dronning Sirikit. Heldigvis er ikke Marco sin bror, Pinky langt unna. Pinky og Sunniva har nemlig fått vite at Marco trenger hjelp, fordi Maga Kahn vil å kloa i noe Marco bærer på – den magiske diamant. Samtidig er Pelle og Pysa Pirat på ferie hos sin mamma, Malena Pirat, men ferien blir kortvarig når Kaptein Sabeltann og hans menn kommer til Malena Pirat sitt hjemsted, for å finne den berømte diamanten.

## Medvirkende

## Musikalske innslag

## Referanser


## Eksterne lenker
*Hele videoversjonen (YouTube)
Widerøes Flyveselskaps flyflåte

Widerøe Flyveselskap AS er et norsk flyselskap som opererer hovedsakelig på innenriksflyvninger. Siden 2000 har **flyflåten til Widerøe** kun bestått av kortdistansefly av typen de Havilland Canada/Bombardier Dash 8. Widerøe var i 2008 verdens tredje største operatør av Dash 8-100-serien, etter Piedmont Airlines og Air Canada Jazz.

Flyselskapet opererte pr. oktober 2013 41 fly; 20 fly av typen Dash 8-100-serien med 39 seter, tre fly av typen Dash 8-Q200-serien med 39 seter, syv fly av typen Dash 8-300-serien med 50 seter og 11 Dash 8 Q400–fly med 78 seter. Det hadde pr 2010 også en opsjon på ytterligere fire Dash 8 Q400-fly. Pr 2017 var antallet identisk som 4 år tidligere: 41 Dash 8-fly, fordelt på 30 fly i 100-, 200- og 300-serien og 11 Q400-fly.

## Flåte

### Flåtehistorikk
*Merk: Flytyper med en tjenestetid i Widerøe på ett år eller mindre er ikke tatt med i oversikten under.* 

## Referanser


### Bibliografi
* *Grønne vinger over Norge* av Arnesen, Odd, utgiver:Widerøe's Flyveselskap
Edradour

**Edradour** er Skottlands minste aktive destilleri. Det ligger ved byen Pitlochry i Perth and Kinross på den sørlige delen av The Highlands.

## Historie
Edradour ble etablert som et kooperativt destilleri i 1825 av åtte lokale bønder i Pitlochry. Edradour ble opprinnelig kalt The Glenforres Distillery, og firmaet bak destilleriet byttet navn til John McGlashan and Company i 1841. I 1886 overtok  det amerikanske firmaet William Whiteley & Co Ltd destilleriet. Edradour forble i amerikansk eie til 1925, da det ble kjøpt av William Whitley fra Glasgow. Whitley brukte Edradour i blends som House of Lords og Kings Ransom, som den gang var kjent som verdens dyreste skotske whisky. I 1947 fikk Edradour som et av de siste destillerier i Skottland installert elektrisitet. I 1982 ble Edradour overtatt av Campbell Destillers som senere gikk inn i franske Pernod Ricard. I 1985 ble Edradour tappet som single malt for første gang. I 2002 ble Edradour lagt ut for salg og kjøpt opp av det uavhengige Signatory Vintage. Navnet Edradour skal være en avledning av det gæliske «Edred dobhar» som betyr kong Edreds elv. 

## Produksjon
Edradour er Skottlands minste aktive destilleri, med en årlig kapasitet på  liter årlig. De produserer i snitt 12-14 fat whisky i uken, en produksjon de store destilleriene gjør på en dag. Edradour har også de minste lovlige destillasjonsapparatene – hadde de vært mindre, ville de etter loven av 1823 vært definert som mobile og dermed egnet for illegal hjemmebrenning. Edradour har en wash-still og en spirit-still. Wash er vørter, altså den ferdig gjærede væsken fra det maltede kornet. I en wash-still destilleres vørteren til det som kalles for «low-wines» som har en alkoholprosent på 21-28 %, før den destilleres i en spirit-still og vil da ha en alkoholprosent på rundt 70 %. Vannet som Edradour bruker kommer fra elven som renner forbi destilleriet og denne kommer fra en kilde på fjellet Ben Vrackie (840 moh.) nord for Pitlochry.

Hos Edradour er det kun to ansatte som holder produksjonen igang.

## Produkter
Siden Edradour er et lite destilleri, har de ikke en stor produksjon av forskjellige typer single malt whisky. Hovedproduktet er en ti år gammel singel malt. Edradour lager i tillegg tre «Straight from the cask», rett fra whisky-fatet, whisky som ikke er tynnet ut med vann, og holder derfor en alkoholprosent på mellom 47 og 58 volumprosent alkohol.

## Referanser
Berlin Marathon

**Berlin Marathon** er et av verdens største maratonløp, og blir arrangert hvert år den siste uken i september i Berlin. Det er innviet i World Marathon Majors og er sammen med London Marathon regnet som det mest prestisjefylte langdistanseløpet i Europa. Løpet er kjent for sitt jevne underlag og en relativt flat profil, noe som har ført til en rekke verdensrekorder. Den seneste ble satt i 2022, da kenyaneren Eliud Kipchoge løp inn til ny verdensrekord på tiden 2.01.09.

## Verdensrekorder
**Menn**

**Kvinner**

## Rulleskøytemaraton

Berlin rulleskøytemaraton arrangeres i Berlin i slutten av september i samme tidsrom som Berlin Marathon. Rulleskøytemaraton ble gjennomført første gang i 1997.

I 2024 ble rulleskøyte-maratonet gjennomført 29. september. Nytt av året er at løypa ikke går rundt Berlin som selve løpet gjør, men i stedet så går man 5 runder i en sirkel. Årsaken til dette var en nedgang i antall deltakere.

Raskeste mannlige deltaker var Bart Swings fra Belgia, med tiden 56:45 i 2022.

Raskeste kvinnelige deltaker var Maira Yaqueline Arias fra Argentina, med tiden 1:06:35 i 2017.

## Referanser


## Eksterne lenker
*
Arkitekturåret 1163

**Arkitekturåret 1163** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1163.

## Hendelser

## Bygninger
* 1000 pilarer tempel i Warangal bygges under Kakatiya-dynastiet.
* Ombygging av Notre Dame i Paris påbegynnes.
*sannsynligvis ca. 1163-1164: Halsnøy kloster grunnlegges.
Sudamericano Femenino 2010

**Sudamericano Femenino 2010** blir det 6. søramerikanske mesterskapet i fotball for kvinner. Mesterskapet skal avholdes i Ecuador fra 4. november til 21. november 2010. Det er første gang mesterskapet arrangeres i Ecuador og andre gang det ikke arrangeres i Brasil eller Argentina.

Argentina er regjerende mestre, men er rangert 25 plasser bak Brasil på FIFA-rankingen. Ingen andre land har vunnet Sudamericano Femenino, og Brasil har bare tapt én av sine 23 kamper i mesterskapet gjennom tidene.

Mesterskapet er også kvalifisering til VM 2011. De to finalistene kvalifiserer seg for VM.

Mesterskapet skulle opprinnelig bli ferdigspilt 14. november, men ble utsatt én uke grunnet at FIFA-president Sepp Blatter ville overvære de siste kampene.

## Deltakende lag

Det var ingen kvalifisering til mesterskapet; alle ti medlemsforbund i det søramerikanske fotballforbundet CONMEBOL stilte lag. 
	

## Baner og spillesteder

Kampene skal spilles i de fleste store innlandsbyer i landet, men ikke i landets største by Guayaquil ved stillehavskysten. Alle kamper blir spilt etter ecuadoriansk tid (UTC-5)

## Gruppespill

De ti lagene ble delt inn i to grupper á fem lag etter en trekning, og blir rangert etter poeng. En seier gir tre poeng, uavgjort ett poeng til begge lag. Står to eller flere lag likt i antall poeng, benyttes først målforskjell, så antall scorede mål, og så innbyrdes oppgjør for å skille lagene.

De to beste lagene i hver gruppe går videre til finalerunden.

### Gruppe A

Kampene spilles i Latacunga, Ambato og Riobamba, midt i landet.

----

----

----

----

----

----

----

----

----

### Gruppe B

Kampene spilles sør i landet, i Loja, Cuenca og Azogues.

----

----

----

----

----

----

----

----

----

## Finalerunde

Lagene tok ikke med seg resultatet mot det laget de spilte mot i gruppespillet, men spilte en ny kamp i finalerunden. Lagene ble rangert på samme måte som i gruppespillet.

De fire første kampene ble spilt i Latacunga, hovedstaden i provinsen Cotopaxi, før man dro 90 km nordover og spilte de avgjørende kampene i Quito.

Brasil sikret seg sitt femte søramerikanske mesterskap og kvalifiseringen til VM 2011 med én kamp igjen å spille. I siste runde vant Colombia 1&ndash;0 over Argentina og sikret seg dermed sølvet og deltakelse i sitt første VM-sluttspill.

Argentina fikk sitt første tap noensinne mot ett annet lag enn Brasil i Sør-Amerika-mesterskapet, og registrerte sin dårligste plassering gjennom tidene med en fjerdeplass, mens Chile ble nummer tre og gjorde dermed sin beste innsats siden 1995.

----

----

----
 
----

----

## Kilder
Tysklandsstudentene

**Tysklandsstudentene** var rundt 650 mannlige studenter ved Universitetet i Oslo som satt i tyske fangeleire fra desember 1943 til frigjøringen i mai 1945.

Den første konfrontasjonen mellom universitetet og tyskerne oppsto den 17. mai 1940 da noen ungdommer demonstrerte utenfor et kinolokale hvor tyskerne hadde vist filmavis fra felttoget. Den 24. september 1940 fant det såkalte «Aulakjellerslaget» sted i Universitetets aula i Oslo. Som følge av uroligheter høsten 1943 ble 60 studenter og ti lærere arrestert og satt inn på Bredtvet og Grini fangeleir. Dette var over to år etter at okkupasjonsmakten hadde erstattet rektor Didrik Arup Seip med Adolf Hoel og sendt Seip til Sachsenhausen. 28. november sto Aulaen i brann. 30. november 1943 ble universitetet stengt og den tyske okkupasjonsmakten arresterte rundt 1200 mannlige studenter og 30 lærere. De fleste ble sendt til Stavern for internering. Av disse ble rundt 300 så sendt umiddelbart med slaveskipet DS «Donau» via Stettin til Alsace og Sennheim, der de ble sivil-internert og måtte gjennomgå en opplæring til Waffen-SS. Resten, rundt 350, ble sendt videre til konsentrasjonsleiren Buchenwald for opplæring i nazisme.  Disse ble også forholdsvis pent behandlet. Likevel omkom 17 i Buchenwald av sykdom under oppholdet. I 1992 reiste 40 for å minnes og legge ned krans. Rektor Adolf Hoel jobbet for å få frigitt de fengslede.

## Se også
* Utdypende om de norske studentenes opphold i Buchenwald

## Omtale
*
*
*
*
*Elsa Kvamme, *Tysklandsstudenter* (film, 1997)

## Referanser
Gerd Woll

**Gerd Jorun Woll** (født 1939) er en norsk kunsthistoriker. 

Woll avla i 1972 magistergrad ved Universitetet i Oslo på avhandlingen *Edvard Munchs arbeiderfrise*. Hun arbeidet ved Munchmuseet i Oslo, der hun var førstekonservator. Woll var involvert i arbeidet med å utarbeide catalogue raisonné over Munchs grafiske arbeider og malerier, utgitt i henholdsvis 2001 og 2008. Hun har også bidratt til en rekke utstillingskataloger i inn- og utland.

I 2025 var hun delaktig i utgivelsen av en ny digital verkskatalog av Munchs utgivelser. 

## Utmerkelser

* 2010: Ridder av 1. klasse av St. Olavs Orden «for samfunnsnyttig virke.»

## Utgivelser (utvalg)

* *Edvard Munch. Complete paintings. Catalogue raisonné*, London: Thames & Hudson, 2009
* *Edvard Munch. Samlede malerier*, fire bind, Oslo: Cappelen Damm, 2008
* 
* *Edvard Munch. The complete graphic works*, New York: Harry N. Abrams Inc., 2001
* Edvard Munch: Samlede Grafiske Verk, Oslo: Orfeus, 2012

## Se også

* Liste over Edvard Munchs malerier

## Referanser
Roger André Federici

**Roger André Federici** (født 29. november 1981) er en norsk barneskuespiller og forsker.

Han spilte «Marco» i Terje Formoes Kaptein Sabeltann og jakten på den magiske diamant, som ble spilt sommeren 1996 og 1997. Han medvirker også med samme rolle i spillefilmen Drømmen om Kaptein Sabeltanns rike fra 1997.

Federici er professor i pedagogikk fra NTNU, har vært forskningsleder ved NIFU, og er dekan ved Fakultet for lærerutdanning og internasjonale studier ved OsloMet fra august 2022.

## Referanser


## Eksterne lenker
*
Hutaheiti

**Hutaheiti**, **huttaheiti**, **huttiheita** (også andre skrivemåter) er en forvansking av det tahitiske ordet *Otaheiti*, som er navnet på øya Tahiti. Begrepet blir ofte brukt som et navn på en plass langt borte. Antakelig er det sjømenn som har tatt med ordet til Norge.

Flere skrivemåter av ordet er kjent. I bokmål er ordet normert til *hutaheiti*, mens nynorsk har *hutaheiti* og *huttaheiti*.

Hutaheiti er også et veinavn i Arendal.

## Alternativ teori
Det forekommer en annen teori om opprinnelsen til begrepet. *Huttaheiti* (opprinnelig finsk, og helst stavet med en ekstra t) skal også ha blitt brukt som et navn på et sted langt fra bebodd plass. Betydningen er bokstavelig oversatt«*Rugåker sådd i aske fra gran og som ligger langt fra gården.*» Ordet skal ha kommet østfra med innvandrende finner til Sverige og Finnskogen. Første del av ordet kommer fra finsk **Huuhta** som er svedjebruk spesielt etter brenning av granved. (Å så i asken fra løvtrær eller andre treslag har andre ord). Huuhta brukes fremdeles mye som slektsnavn i Finland, på samme måte som «Ødegård» og «Rydningen» er blitt slektsnavn her.

«Heiti» skulle betegne et jordstykke som lå langt fra gården; etter noen års dyrking måtte man ofte ty til plasser langt vekk for å finne egnede steder. Kornet svedjerug som ble brukt var utviklet for denne dyrkingsmåten på veien fra Russland, Finland og over Sverige til det kom til Norge først på 1600-tallet.

Denne teorien har imidlertid et par svakheter. Ordet gjenkjennes idag ikke i det riksfinske språket, men *kan* ha hatt en opprinnelse i en eldre dialekt.

## Referanser


## Eksterne lenker
* Norgesglasset på NRK
* Hutaheiti Velforening i Arendal kommune
* Myter, vanföreställningar och felaktigheter om skogsfinnar
Lys og varme (1997-album)

***Lys og varme*** er en samleplate med Åge Aleksandersen, utgitt i 1997.

## Sporliste

# «Lys og varme» (Aleksandersen), med Björn Afzelius og Lars Lilholt
# «Med hud og hår» (Aleksandersen)
# «Så gla i dæ» (Aleksandersen)
# «Akkurat no» (Aleksandersen)
# «Rio de Janeiro» (Aleksandersen)
# «Dekksguten» (Aleksandersen), (med Björn Afzelius)
# «Fire pils og en pizza» (Aleksandersen)
# «Dains me dæ» (Aleksandersen)
# «Fremmed fugl» (Aleksandersen)
# «Tonen» (Aleksandersen)
# «Eldorado» (Aleksandersen)
# «Levva livet» (Aleksandersen)
# «Skin sola» (Aleksandersen)
# «Sang til månen» (Aleksandersen)
# «Arild» (Aleksandersen)

## Medvirkende
### Åge Aleksandersen Band
* Åge Aleksandersen - sang, gitarer, kor, låtskriver
* Terje Tranaas - keyboard, trekkspill
* Gunnar Pedersen - gitarer, mandolin, kor
* Håkan Henriksen - bass, kor
* Konstantin Popchristov - fiolin
* Steinar Krokstad - trommer, perkusjon, kor
### Andre medvirkende
* Geir Digernes - bass på *Rio de Janeiro* og *Dains me dæ*
* Rune Haukum - bass på *Skin sola*
* Morten Sand - dobro på *Skin sola*
* Roberth Opsahl-Engen - mixing
* Lasse Berre - fotograf

## Eksterne lenker
*
Akt (drama)

En **akt** er en del av et skuespill.
Ofte er skuespill delt opp i flere akter, og hver av aktene består av en hoveddel. Det er ikke uvanlig at det har gått tid fra en akt til en annen, eller at skuespillet forflytter seg i tid mellom akter. En ny akt kjennetegnes ved at sceneteppet faller og det blir en kort pause mens og forandringer foregår på scenen. Det hender også at sceneskiftene foregår mens publikum ser på.

Hver akt er igjen delt opp i *scener*. Scenene er altså kortere enn aktene og man kan sammenlikne dem med avsnitt i en bok.
Engel (andre betydninger)

**Engel** kan sikte til:

* Engel, overnaturlig vesen
** Englene, en rang i englehierarkiet
* «Der Engel», et storskip på 1500-tallet
* Engelinvestor – innflytelsesrik og/eller formuende person som tilfører kapital til start av næringsvirksomheter

Personer
* Engel de Ruyter, nederlandsk viseadmiral

## Se også
* Angel (andre betydninger)
* Engelen (peker)